Checkmate (series)

Checkmate (ญี่ปุ่น: チェックメイト, Hepburn: Chekkumeito) คือไลท์โนเวลแนวแอ็คชัน, โรแมนติกคอมเมดี้, ไซไฟ เป็นผลงานที่ถูกเขียนขึ้นมาใหม่โดยอ้างอิงจากไลท์โนเวลชื่อเดียวกัน ซึ่งได้มีการปรับเปลี่ยนเนื้อเรื่องและตัวละครในหลายจุด

Checkmate เคยถูกเขียนขึ้นมาใหม่แล้วครั้งหนึ่งโดยเผยแพร่ไว้ที่เว็บไซต์ Gunfiction ก่อนที่จะเกิดปัญหากับทางเว็บไซต์ทำให้ต้องยุติการเขียนหลังจากที่ลงไปได้เพียงหนึ่งตอน ซึ่งเวอร์ชันดังกล่าวเป็นที่รู้จักกันในชื่อ "เวอร์ชัน Gunfiction" ก่อนที่จะถูกนำกลับมาเขียนใหม่อีกครั้งในปัจจุบัน โดยเผยแพร่ภายในเว็บไซต์ DWO City (BWO City เดิม) ผ่านบริการจัดการเอกสารออนไลน์ Google doc และไฟล์ pdf

Plot
ในยุคที่ “โลกเสมือน” หรือ “วีอาร์” มีบทบาทอย่างสูงในชีวิตประจำวันของมนุษย์ในหลายๆด้าน ไม่ว่าจะเป็นด้านการศึกษา ด้านความบันเทิง ด้านการท่องเที่ยว หรือแม้กระทั่งด้านการทหาร ที่เคยพัฒนาเทคโนโลยีโลกเสมือนสำหรับใช้ทดสอบการฝึกของทหารในกองทัพ โดยการจำลองสถานการณ์ในสนามรบได้อย่างสมจริง รวมทั้งจำลองความรู้สึกเจ็บปวดเมื่อได้รับการบาดเจ็บ โดยที่ไม่เป็นอันตรายใดๆต่อผู้ฝึก แต่แม้มันจะสมจริงแค่ไหนก็ตาม ความรู้สึกที่ผู้ฝึกจะได้รับรู้มันก็เป็นเพียงความรู้สึกแบบปลอมๆเท่านั้น จึงมีผลทำให้ประสิทธิภาพของกองทัพด้อยลงเนื่องจากผู้ฝึกจะไม่มีโอกาสรับรู้ถึงความรู้สึกอันแท้จริงของการรบได้เลย เทคโนโลยีดังกล่าวจึงไม่ได้มีการนำมาพัฒนาต่อ

ทว่าบริษัทพัฒนาวีดีโอเกมยักษ์ใหญ่ของญี่ปุ่นนามว่า “อินสไปร์ซอฟท์” มีความสนใจในระบบโลกเสมือนดังกล่าวเป็นอย่างมาก และได้มองเห็นโอกาสในการพัฒนาให้มันกลายเป็นวิดีโอเกมชั้นยอด จึงดำเนินการติดต่อซื้อระบบดังกล่าวมาพัฒนาต่อ ให้กลายเป็นเกมวีอาร์ซึ่งเป็นรูปแบบเกมที่ได้รับความนิยมอยู่ในขณะนี้ โดยตั้งชื่อเกมดังกล่าวว่า “เช็คเมท” และนั่นคือจุดกำเนิดของเกมวีอาร์ที่มีความสมจริงมากที่สุดในประวัติศาสตร์วงการเกม

เกมเช็คเมท คือเกมแนวต่อสู้แฟนตาซีที่ดูเหมือนจะธรรมดาและมีเกลื่อนตลาดวงการเกม แต่ความไม่ธรรมดาของมันคือ ผู้เล่นจะต้องใช้อุปกรณ์พิเศษที่ถูกเรียกว่า “อุปกรณ์จำลองประสาทสัมผัส” หรือเรียกสั้นๆว่า “ดีไวซ์” อุปกรณ์วีอาร์ที่มีความพิเศษคือ “การจำลองประสาทสัมผัสของผู้เล่นสู่ในเกม” กล่าวคือ ผู้เล่นเกมไม่จำเป็นต้องเคลื่อนไหวร่างกายใดๆเพื่อบังคับตัวละครในเกม ทุกสิ่งทุกอย่างถูกบังคับผ่านทาง “ระบบประสาท” และที่เป็นไฮไลท์สำคัญของอุปกรณ์นี้คือ ระบบจำลองความรู้สึกเจ็บปวดได้ถูกนำมาใช้ด้วย ทำให้เมื่อผู้เล่นได้รับบาดเจ็บในเกม ความรู้สึกเจ็บปวดก็จะถูกถ่ายทอดไปยังตัวผู้เล่นด้วย ซึ่งระบบดังกล่าวก็สามารถเปิดปิดได้ตามที่ผู้เล่นต้องการ โดยไม่เกิดอันตรายใดๆกับตัวผู้เล่น ด้วยเหตุนี้จึงทำให้เกมเช็คเมทได้รับความนิยมอย่างสูงทันทีที่เปิดตัว จนกลายเป็นเกมที่ได้รับความนิยมสูงสุดในญี่ปุ่น และยังได้รับความนิยมในประเทศอื่นๆด้วย

แน่นอนว่า เกมเช็คเมทก็ได้ถูกบรรจุเข้าเป็นกีฬาอีสปอร์ต และกลายเป็นเกมกีฬาที่มีความเข้มข้นมากกว่าเกมไหนๆ ผู้เล่นเกมจะต้องฝึกซ้อมร่างกายอย่างหนักกว่าเกมทั่วๆไป เพื่อรองรับความเจ็บปวดที่เกิดขึ้นในเกม การแข่งขันมีทั้งระดับประเทศ ระดับนานาชาติ ไปจนถึงระดับโลก เรียกได้ว่ามีการจัดการแข่งขันขึ้นทุกๆปี และได้รับความนิยมสูงในทุกๆปี จนแซงกีฬายอดนิยมอย่างฟุตบอล ทำให้ผู้เล่นเกมนี้สามารถทำเงินได้มากกว่านักกีฬาประเภทอื่นๆหลายสิบเท่าเลยทีเดียว

จนกระทั่ง “ผู้เล่นเกมเช็คเมท” ได้กลายเป็นหนึ่งในสาขาอาชีพ มีการเปิดสอนหลักสูตรนี้อย่างจริงจัง มีสถาบันสำหรับฝึกสอนเกมนี้โดยเฉพาะ สถาบันที่บุกเบิกการสอนหลักสูตรนี้แบบเฉพาะทางคือ “โรงเรียนมิไรเคียว” สถาบันเฉพาะทางระดับมัธยมปลายที่มีชื่อเสียงมากที่สุดในประเทศญี่ปุ่น และเป็นความใฝ่ฝันสูงสุดของเด็กวัยรุ่นผู้คลั่งไคล้ในเกมเช็คเมทที่จะได้เข้าเรียนที่นี่ ไม่ว่าจะเข้ามาเรียนเพื่อเป็นนักกีฬาอีสปอร์ต หรือเข้ามาเรียนเพราะเพียงแค่อยากสนุก ไม่ว่าจะเหตุผลใดๆก็ตาม สถาบันแห่งนี้ก็จะทำความใฝ่ฝันของพวกเขาให้เป็นจริง

Differences from original and Gunfiction version

 * อากาเนะเป็นศิษย์เก่าของโรงเรียนมิไรเคียวและเรียนจบด้วยเกียรตินิยม โรงเรียนจึงมอบรางวัลเป็นทุนการศึกษาให้กับคนในครอบครัวของเธอได้หนึ่งคน ซึ่งคนๆนั้นก็คืออาสึนะนั่นเอง เขาจึงสามารถเข้าเรียนที่นี่ได้แม้จะทำคะแนนสอบไม่ผ่าน ในขณะที่เวอร์ชันต้นฉบับและ Gunfiction เขาทำคะแนนสอบผ่านได้อย่างเฉียดฉิว
 * ยูกิ ถูกเปลี่ยนนามสกุลกลับมาเป็น โยชิดะ เหมือนในเวอร์ชันต้นฉบับ ในขณะที่เวอร์ชัน Gunfiction เธอมีนามสกุลว่า คุซาคาเบะ
 * เหยี่ยวข่าวสาวถูกเปลี่ยนชื่อจาก จูริ เป็น มานามิ
 * อาสึนะถูกยูกิลงโทษเพราะถูกโจอิจิลากไปแอบดูนักเรียนหญิงอาบน้ำในโรงยิมแบบไม่ได้ตั้งใจ ส่วนเวอร์ชันต้นฉบับและ Gunfiction เขาถูกลงโทษเพราะคุกคามทางเพศยูกิแบบไม่ได้ตั้งใจ (เวอร์ชันต้นฉบับเขาบังเอิญไปเห็นเธอเปลี่ยนเสื้อผ้าในห้องพยาบาล ส่วนเวอร์ชัน Gunfiction เขาสะดุดล้มทับและจับโดนหน้าอกของเธอ)
 * เวอร์ชันปัจจุบันและเวอร์ชัน Gunfiction อาสึนะ มีพี่สาวเพียงคนเดียวคืออากาเนะ ในขณะที่เวอร์ชันต้นฉบับ เขามีพี่ชายอีกหนึ่งคนชื่ออากิโตะ